**Centrum pre deti a rodiny Medzilaborce, kpt. Nálepku 369/5, 068 01 Medzilaborce**

**Výročná správa CDR Medzilaborce za rok 2023**

Medzilaborce, apríl 2024

**OBSAH**

1. Identifikácia organizácie
2. Poslanie a strednodobý výhľad organizácie
3. Odpočet splnených úloh
4. Koncepčná činnosť
5. Koordinačná a riadiaca činnosť
6. Metodická činnosť
7. Vzdelávanie, supervízia
8. Kontrolná činnosť

9. Štatistická činnosť

10. Rozpočet organizácie

11. Aktivity centra

12. Krátkodobé ciele na rok 2024

**1. Identifikácia organizácie**

Názov: Centrum pre deti a rodiny Medzilaborce

Adresa: kpt. Nálepku 369/5, 068 01 Medzilaborce

Kontakt: 0917 972 254, [riaditel.medzilaborce@ded.gov.sk](mailto:riaditel.medzilaborce@ded.gov.sk)

Riaditeľ: Ing. Vladislav Fejo

Právna forma: s právnou subjektivitou

Forma hospodárenia: rozpočtová organizácia

IČO: 42029481

DIČ: 2022127360

Detský domov na ul. kpt. Nálepku v Medzilaborciach vznikol 1. januára 2006 v súvislosti s transformáciou ŠZŠI v Medzilaborciach. Dňa 01.04.2014 bol dodatkom k zriaďovateľskej listine zmenený názov Detského domova na Detský domov pre maloletých bez sprievodu a detský domov DLAŇ Medzilaborce. Od 01.01.2019 sa názov menil na Centrum pre deti a rodiny Medzilaborce.

**2. Poslanie a strednodobý výhľad organizácie**

Poslaním zariadenia na výkon opatrení SPODaSK je poskytnúť dočasné prostredie pre dieťa v kríze v spolupráci so subjektmi v zmysle ustanovení zákonov č. 305/2005 Z.z. o sociálnoprávnej ochrane detí a sociálnej kuratele a o zmene a doplnení niektorých zákonov, č. 36/2005 Z.z. o rodine a o zmene a doplnení niektorých zákonov, Dohovoru o právach dieťaťa, interných noriem tak, aby bola naplnená stratégia organizácie.

Dlhodobé a krátkodobé ciele CDR:

- znížiť energetickú náročnosť prevádzky

- preventívna práca s ohrozenými rodinami prostredníctvom ambulantnej a terénnej formy práce

- sanácia rodiny, návrat detí do biologických rodín a zlučovanie MbS s biologickou rodinou

- vytváranie rodinného prostredia v SUS–SS a v SUS-ŠSS pre MbS

- efektívne zapájanie detí a MbS do spolurozhodovania za účelom naplnenia ich potrieb

- integrácia MbS

- podpora a rozvoj PNR

- rozvoj zamestnancov

- zlepšenie podmienok pre prácu a pobyt detí v CDR

**3. Odpočet splnených úloh**

- odborný tím CDR tvoria 2 psychológovia, 1 špeciálny pedagóg, 1 vedúca úseku starostlivosti, 3 sociálni pracovníci a 1 zdravotná sestra.

- Centrum vykonáva aj opatrenia na základe odporúčaní Orgánu sociálnoprávnej ochrany detí a sociálnej kurately Stropkov a Medzilaborce a na základe rozhodnutia súdu a rozhodnutia orgánu SPODaSK.

Opatrenia ambulantnou alebo terénnou formu sa v roku 2023 realizovali najmä v prirodzenom prostredí maloletých detí a v ambulancii CDR Medzilaborce a v ambulancii CDR Stropkov. Odborný tím AF/TF tvoria 2 psychológovia a 3 sociálni pracovníci.

V zmysle programu centrum vykonávalo opatrenia zamerané najmä na:

* na podporu riešenia výchovných problémov, sociálnych problémov a iných problémov v rodine a v medziľudských vzťahoch podľa §11 ods. 3 písm. b) bod 3 zákona,

- na podporu obnovy alebo rozvoja rodičovských zručností podľa §11 ods. 3 písm. b)

bod 4 zákona,

- úprava rodinných a sociálnych pomerov dieťaťa §11 ods. 3 písm. b) bod 2 zákona,

- prispôsobenie sa novej situácií podľa § 11 ods. 3 písm. b) bod 1 zákona,

* realizáciu výchovných opatrení nariadených súdom

Štatistické údaje AF a TF k 31.12.2023

|  |  |  |
| --- | --- | --- |
| Odporúčania, rozhodnutia súdu | Počet rodín | Počet detí |
| Podpora riešenia výchovných a sociálnych a iných problémov rodine | 29 | 56 |
| Podpora obnovy a rozvoja rodičovských zručností | 11 | 15 |
| Úprava rodinných a sociálnych pomerov dieťaťa | 5 | 14 |
| Prispôsobenie sa novej situácii | 3 | 9 |
| Výchovné opatrenie | 2 | 3 |
| **Spolu** | **50** | **97** |
| **Súčet hodín priamej práce s klientom: 1269 hod.** | | |

- v roku 2023 bolo v rámci sanácie odovzdaných do starostlivosti biologických rodičov 7 detí

- realizovať pravidelné porady s PNR – úloha splnená

- zabezpečiť vzdelávanie PNR v rozsahu min. 15 hod. ročne –úloha splnená

- CDR vytvára podmienky na odborné interné vzdelávanie zamestnancov podľa potrieb centra a umožňuje účasť zamestnancov na odborných seminároch, výcvikoch, konferenciách a webinároch podľa záujmu, ponúk a potrieb centra - úloha sa plní priebežne

**-** supervízia sa v Centre pre deti a rodiny v Medzilaborciach systematicky realizuje od roku 2011 na základe vypracovaného supervízneho programu za účelom zvyšovania profesionality práce v zariadení. Supervízia prebieha pod vedením akreditovaného supervízora. Cieľovou skupinou supervízie sú zamestnanci v priamom kontakte s deťmi, profesionálni náhradní rodičia, sociálni pracovníci, odborní zamestnanci a riaditeľ CDR - úloha splnená

- zamestnávateľ podporuje profesijný rozvoj pedagogických zamestnancov a odborných zamestnancov v súlade s potrebami CDR, odbornými a spoločenskými požiadavkami na výkon pracovnej činnosti a individuálnymi potrebami pedagogického zamestnanca a odborného zamestnanca - úloha sa plní priebežne na základe plánu profesijného rozvoja

- v zmysle zákona č. 305/2005 Z.z. o sociálnoprávnej ochrane detí a o sociálnej kuratele a doplnení niektorých zákonov realizuje CDR v spolupráci s orgánom SPODaSK odbornú metódu – prípadovú konferenciu. V prípade MbS centrum realizuje prípadové konferencie v priestoroch CDR za prítomnosti kolízneho opatrovníka, tlmočníka a odborného tímu CDR - úloha sa plní priebežne.

- predmetom hodnotenia pedagogického zamestnanca a odborného zamestnanca sú výsledky, náročnosť a kvalita výkonu pracovnej činnosti, osvojenie si a využívanie profesijných kompetencii. Pedagogického zamestnanca a odborného zamestnanca hodnotí priamy nadriadený jedenkrát ročne - úloha sa plní

- vnútorné kontroly prebiehali podľa plánu kontrol na úseku riadenia, úseku starostlivosti a ekonomickom úseku - úloha splnená

**4. Koncepčná činnosť**

Naše centrum má kapacitu 84 miest. Má zriadené 4 samostatne usporiadané skupiny – samostatné skupiny, 3 samostatne usporiadané skupiny - špecializované samostatné skupiny pre maloletých bez sprievodu – chlapcov (z toho 1 SUS – ŠSS pre MbS zriadená od 01.05.2022), 1 samostatne usporiadanú skupinu - špecializovanú samostatnú skupinu pre maloletých bez sprievodu - dievčatá a 6 profesionálnych náhradných rodičov. Na všetkých samostatne usporiadaných skupinách – samostatných skupinách a dvoch samostatne usporiadaných skupinách - špecializovaných samostatných skupinách pracuje tím 3 vychovávateľov a 3 pomocných vychovávateľov. Na jednej samostatne usporiadanej skupine – špecializovanej skupine pre maloletých bez sprievodu pracuje tím 2 vychovávateľov a 3 pomocných vychovávateľov a na jednej samostatne usporiadanej skupine – špecializovanej skupine pre maloletých bez sprievodu pracuje tím 2 vychovávateľov a 4 pomocných vychovávateľov.

Dve samostatne usporiadané skupiny – samostatné skupiny a jedná samostatne usporiadaná skupina – špecializovaná samostatná skupina pre MbS – chlapci sú v kmeňovej budove na ulici kpt. Nálepku 367/1, jedná samostatne usporiadaná skupina – samostatná skupina je v rodinnom dome na ulici Dobrianskeho č. 94 v Medzilaborciach a jedná samostatne usporiadaná skupina – samostatná skupina je v rodinnom dome na ulici kpt. Nálepku 670/34 v Medzilaborciach. Tri samostatne usporiadané skupiny - špecializované samostatné skupiny pre maloletých bez sprievodu sú v kmeňovej budove na ul. kpt. Nálepku 368/3. Vo všetkých samostatne usporiadaných skupinách sa uplatňujú formy rodinnej výchovy.

V roku 2023 organizačná štruktúra CDR nebola menená.

* Úsek starostlivosti
* Vedúci úseku starostlivosti – špeciálny pedagóg – 1
* Špeciálny pedagóg - 1
  + Sociálny pracovník – 4 (z toho NP DEI NS III 1 úväzok)
  + Psychológ - 2
  + Zdravotná sestra - 1
  + 3 špecializované samostatné skupiny – MbS chlapci – 18
  + 1 špecializovaná samostatná skupina – MbS dievčatá - 5
  + 4 samostatne usporiadané skupiny – samostatné skupiny - 24
  + Profesionálni náhradní rodičia - 6
* Úsek ekonomicko-prevádzkový
* Vedúca úseku – ekonóm - 1
* Hospodár – 1
* Ekonomický zamestnanec - 1
* Zamestnanec personálnej a mzdovej agendy - 1
* Vodič - údržbár - 2
* Vodič – údržbár – SUS – ŠSS pre MbS – 1
* Riaditeľ – 1

- Ambulantná/terénna forma

* Psychológ - 2
* Sociálny pracovník/asistent sociálnej práce - 3
* **Celkový počet zamestnancov - 75**

**Funkčné členenie a priestorové usporiadanie zariadenia**

- Budova 1 – „ Budova sociálneho zariadenia (Budova detského domova I.) č. 367/1

- Budova 2 – „ Budova sociálneho zariadenia (Budova detského domova II.) č. 368/3

- Budova 3 – „ Administratívna budova“ č. 369/5

**Budova 1 – „ Budova sociálneho zariadenia (Budova detského domova I.) č. 367/1**

Skladá sa z 1 SUS - špecializovanej samostatnej skupiny pre maloletých bez sprievodu - chlapci, 1 SUS – samostatnej skupiny na prízemí a 1 SUS – samostatnej skupiny na poschodí. Každá samostatne usporiadaná skupina má samostatný vchod.

**Budova 2 - „Budova sociálneho zariadenia (Budova detského domova II.) č. 368/3**

Skladá sa z SUS - 1 špecializovanej samostatnej skupiny pre maloletých bez sprievodu - dievčatá, kancelárie sociálneho pracovníka pre MbS, kancelárie psychológa, zdravotnej vyšetrovne, posilňovne a priestoru pre realizovanie prípadových konferencií MbS na prízemí a z 2 SUS - špecializovaných samostatných skupín pre maloletých bez sprievodu - chlapcov na poschodí. Skupiny majú jeden spoločný vchod a sú prepojené schodiskom.

**Budova 3 – „Administratívna budova“ č. 369/5**

V tejto časti budovy sa nachádzajú kancelárie, spoločenská miestnosť, knižnica, dielne a WC pre personál CDR.

**5. Koordinačná a riadiaca činnosť**

Riaditeľ a vedúci úsekov koordinujú a riadia činnosť svojich zamestnancov. Raz ročne riaditeľ a vedúca úseku starostlivosti realizujú hodnotenie pedagogických a odborných zamestnancov v zmysle zákona č. 138/2019 Z.z. o pedagogických a odborných zamestnancoch a o zmene a doplnení niektorých zákonov.

**6. Metodická činnosť**

Chod samostatne usporiadaných skupín zabezpečujú vychovávatelia a pomocní vychovávatelia. S deťmi a mladými dospelými pracujú na základe vypracovaného plánu výchovnej práce s dieťaťom.

Pri tejto náročnej práci je zamestnancom k dispozícií odborný tím centra, ktorý vedie metodička OT CDR. Odborný tím v zložení : sociálni pracovníci, vedúca úseku starostlivosti, špeciálny pedagóg, psychológovia a zdravotná sestra sa pravidelne (každý druhý mesiac), prípadne podľa potreby stretáva s koordinátorkami SUS za účelom vyhodnotenia IPROD-ov detí, prehodnotenia školských výsledkov detí, prehodnotenia výchovných a zdravotných problémov detí na jednotlivých samostatne usporiadaných skupinách – samostatných skupinách, kontroly plnenia úloh z predchádzajúceho stretnutia či poradenstvo a pomoc pri riešení rôznych problémov na samostatne usporiadaných skupinách – samostatných skupinách. Z každého stretnutia je vypracovaná zápisnica a prezenčná listina. Problémy, ktoré sa na stretnutiach zaznamenali, boli riešené priebežne na komunitných stretnutiach v SUS - SS. V prípade riešenia závažných problémov metodička zvoláva stretnutie odborného tímu. V roku 2023 boli zrealizované 3 stretnutia odborného tímu a 12 komunitných stretnutí odborného tímu na samostatne usporiadaných skupinách – samostatných skupinách.

V zmysle internej normy č. 101/2015 sa realizujú v domácnosti profesionálneho náhradného rodiča raz mesačne návštevy, ktoré sú buď ohlásené alebo neohlásené. Z každej návštevy je vypracovaný písomný záznam, v ktorom je uvedený cieľ návštevy, dátum návštevy, priebeh návštevy, odporúčania pre PNR, záver z návštevy a cieľ budúcej návštevy, ktorý podpíšu PNR a členovia odborného tímu, ktorí sa návštevy zúčastnili. Návštevy v PNR majú kontrolný alebo podporný charakter.

Po príchode dieťaťa či maloletého bez sprievodu do centra realizujeme prípadové konferencie. Počas pobytu dieťaťa v centre udržiavame kontakt s biologickou rodinou či príbuznými deťmi (návštevy a krátkodobé pobyty detí u rodičov, či príbuzných, telefonické a písomné kontakty). V rámci prípravy na osamostatnenie sa, psychológovia a sociálni pracovníci v CDR realizujú s deťmi a mladými dospelými komunitné stretnutia, kde sa venujú rôznym témam, zameraným na plnohodnotné zaradenie do spoločnosti.

Od roku 2020 realizujeme prípravu na vykonávanie profesionálneho rodičovstva. V roku 2023 sme prípravu realizovali od 23.05.2023 do 21.06.2023 a od 13.10.2023 do 16.11.2023. Prípravu úspešne ukončilo sedem záujemcov.

**7. Vzdelávanie, supervízia**

V rámci získavania profesionality, skúsenosti, či zručností sa zamestnanci zúčastnili v roku 2023 interných a externých vzdelávaní, konferencii, či metodických a pracovných stretnutí.

**Riaditeľ CDR**

- pracovné stretnutie riaditeľov - FRaZ DeD (marec)

- pracovné stretnutie riaditeľov a ekonomických zamestnancov – FraZ DeD (marec)

- pracovné stretnutie riaditeľov PO (máj)

- pracovné stretnutie zamerané na problematiku MbS (máj)

- 1. regionálne stretnutie stakeholderov v rámci projektu SIRM-Sociálno-ekonomická integrácia utečencov a migrantov (jún)

- tematické stretnutie EMN – „Sieťovanie a koordinácia aktivít subjektov pôsobiacich v oblasti starostlivosti o maloletých bez sprievodu na Slovensku“ (jún)

- pracovné stretnutie – Okrúhly stôl – „Ako prebieha výchova detí k viere v CDR“ (august)

- pracovné stretnutie – MbS – zahraničná delegácia ČR v CDR (september)

- on-line pracovné stretnutie riaditeľov (september)

- školenie – „Práca s maloletými bez sprievodu“ (september)

- zasadnutie regionálnej pobočky FRaZ CDR PO (október)

- pracovné stretnutie riaditeľov CDR (október)

- 23. ročník konferencie Mosty v sociálnoprávnej ochrane (október)

- tematické stretnutie EMN – „Prístup k deťom v procese migrácie, spolupráca aktérov“ (november)

**Vedúca úseku starostlivosti – špeciálny pedagóg**

- konferencia – „Vzťahová väzba u detí vyrastajúcich mimo vlastnej rodiny“ (máj)

- školenie – „Práca s maloletými bez sprievodu“ (september)

- krajské pracovné stretnutie zástupcov pre oblasť výchovy (október)

**Špeciálny pedagóg**

- vzdelávanie – „Motivačné rozhovory“ (jún)

- školenie – „Práca s maloletými bez sprievodu“ (september)

**Psychológ**

- multidisciplinárne pracovné stretnutie – „Zanedbávanie detí v rómskych komunitách a povinnej školskej dochádzky“ (apríl)

- multidisciplinárne pracovné stretnutie – „Poradenstvo pre rodiny s deťmi s poruchou vzťahovej väzby“ (máj)

- multidisciplinárne pracovné stretnutie – „Poradenstvo pre rodiny s deťmi s poruchou vzťahovej väzby“ II. časť (máj)

- školenie – „Práca s maloletými bez sprievodu“ (september)

- multidisciplinárne pracovné stretnutie – „Zhodnotenie doterajšej spolupráce a informovanie o ďalších krokoch koordinácie“ (október)

**Sociálni pracovníci**

- pracovné stretnutie sociálnych pracovníkov (február)

- multidisciplinárne pracovné stretnutie v súvislosti s implementáciou NP „Implementácia opatrení na podporu reformy štruktúry a optimalizácie procesov v rodinnoprávnej agende“ (jún)

- on-line pracovné stretnutie – „Výkon kontroly SPODaSK a zistené nedostatky v rámci vykonaných kontrol (september)

- konferencia PNR (september)

- on-line pracovné stretnutie sociálnych pracovníkov (október)

**Sociálny pracovník pre MbS**

- pracovné stretnutie zamerané na problematiku MbS (máj)

- 1. regionálne stretnutie stakeholderov v rámci projektu SIRM-Sociálno-ekonomická integrácia utečencov a migrantov (jún)

- tematické stretnutie EMN – „Sieťovanie a koordinácia aktivít subjektov pôsobiacich v oblasti starostlivosti o maloletých bez sprievodu na Slovensku“ (jún)

- pracovné stretnutie – MbS – zahraničná delegácia ČR v CDR (september)

- školenie – „Práca s maloletými bez sprievodu“ (september)

- seminár SHR – „Efektívne služby žiadateľom o azyl v SR III a Rifugio“ (október)

- 2. regionálne stretnutie stakeholderov v rámci projektu SIRM-Sociálno-ekonomická integrácia utečencov a migrantov (november)

**Ekonomický úsek**

**-** pracovné stretnutie riaditeľov a ekonomických zamestnancov – FraZ DeD (marec)

- pracovné stretnutie ekonomicko-prevádzkových zamestnancov FRaZ CDR (marec)

- on-line školenia zamestnancov ekonomicko-prevádzkového úseku (apríl – máj)

- on-line workshopy (máj)

- pracovné stretnutie ekonomicko-hospodárskych zamestnancov PO (október)

- konferencia ekonomických zamestnancov (október)

**Vychovávatelia, pomocní vychovávatelia a profesionálni náhradní rodičia**

- konferencia koordinátorov pre oblasť kultúry a športu (február)

- školenie: „Vzdelávanie v oblasti špecifických – psychologických, fyziologických a sociálnych potrieb detí“ (marec a máj)

- on-line pracovné stretnutie PNR (apríl)

- pracovné stretnutie PNR (apríl)

- konferencia – „Vzťahová väzba u detí vyrastajúcich mimo vlastnej rodiny“ (máj)

- konferencia pre vychovávateľov – „Naše dieťa v školskom systéme“ (máj)

- školenie – IOM –„Identifikácia zraniteľných migrantov v rámci programu asistovaných dobrovoľných návratov“ (máj)

- 1. regionálne stretnutie stakeholderov v rámci projektu SIRM-Sociálno-ekonomická integrácia utečencov a migrantov (jún)

- pracovné stretnutie predsedov sekcie vychovávateľov FRaZ CDR (jún)

- školenie – „Práca s maloletými bez sprievodu“ (september)

- konferencia PNR (september)

- seminár SHR – „Efektívne služby žiadateľom o azyl v SR III a Rifugio“ (október)

- metodický deň sekcie vychovávateľov Miestnych pobočiek FRaZ DeD PO (november)

- konferencia pomocných vychovávateľov centier pre deti a rodiny (november)

- 2. regionálne stretnutie stakeholderov v rámci projektu SIRM-Sociálno-ekonomická integrácia utečencov a migrantov (november)

- on-line metodické stretnutie s PNR (november)

**Zamestnanci vykonávajúci ambulantnú alebo terénnu formu práce**

- vzdelávanie –„Vzdelávanie v psychodiagnostike dieťaťa“ (apríl)

- multidisciplinárne pracovné stretnutie – „Zanedbávanie detí v rómskych komunitách a povinnej školskej dochádzky“ (apríl)

- základné vzdelávanie v krízovej intervencii (máj)

- metodické stretnutie psychológov vykonávajúcich opatrenia ambulantnou alebo terénnou formou v centrách pre deti a rodiny (máj)

- metodické stretnutie sociálnych pracovníkov/asistentov sociálnej práce vykonávajúcich opatrenia ambulantnou alebo terénnou formou v centrách pre deti a rodiny (máj)

- multidisciplinárne pracovné stretnutie – „Poradenstvo pre rodiny s deťmi s poruchou vzťahovej väzby“ (máj)

- pracovné stretnutie – „Nové metódy TSP pri práci s ohrozenými rodinami“ (jún)

- seminár – „Rodičovská dohoda ako cesta k naplneniu najlepšieho záujmu dieťaťa pri rozvode/rozchode rodičov“ (jún)

Súčasťou interného vzdelávania zamestnancov sú supervízie – individuálne i skupinové, ktoré sa v roku 2023 realizovali v mesiacoch marec, jún, september a november.

Supervízie boli zamerané na témy: Výchova a práca s dialyzovaným dieťaťom. Podpora pracovného tímu. Vlastné prípady. Jednota výchovných pravidiel. Závislosť na sociálnych médiách. Motivácia detí. Dieťa v odpore. Výmena pracovných skúsenosti. Asertívna komunikácia. Kooperácia a komunikácia s OT. Voľnočasové aktivity a pozitívna motivácia detí. Tímová komunikácia s spolupráca. Agresívny a frustrovaný klient. Depresívny a suicidálny klient. Riadiaca supervízia – efektívne vedenie pracovného tímu. Jednota rodinných pravidiel. Úspešné dieťa – cieľ a radosť našej práce. Proces prípravy dieťaťa pri odchode zo SUS. Analýza výchovných postupov. Nepokojné dieťa. Hranice v profirodičovstve. Úteky klientov zo zariadenia. Tímová komunikácia a kooperácia. Podpora nového člena tímu pri adaptácii. Súrodenecké konštelácie. Analýza výchovných postupov. Vzťahová väzba a zrelosť detí. Výchovné pravidlá a hranice. Jednotnosť pracovného tímu. Skúsenosti z detských táborov, hranice vo výchove. Dodržiavanie ľudských práv a slobôd. ADHD a poruchy správania. Separačná úzkosť dieťaťa a obdobie vzdoru. Bálintová skupina, medzitímová spolupráca. Filozofia organizácie, jej rozvoj a riadenie. Efektívnejšia spolupráca so školou. Rozvoj športových aktivít detí. Poruchy spánku, spánková hygiena a liečba spánkovej deprivácie. Klient s psychiatrickou diagnózou – schizofrénia, depresia, bipolárna afektívna porucha. Hodnotenie supervízie.

**8. Kontrolná činnosť**

Vnútorné kontroly prebiehali podľa plánu kontrol na úseku riadenia, úseku starostlivosti a ekonomickom úseku. Kontroly boli zamerané na dodržiavanie pracovného času, čerpanie dovolenky, spisovú dokumentáciu, požívanie alkoholu na pracovisku, výchovné zložky, činnosť profesionálnych náhradných rodičov, čerpanie rozpočtu, či hygienu.

**9. Štatistická činnosť**

|  |  |
| --- | --- |
| Schválená kapacita – deti/ skutočný stav k 31.12.2023 | 84/56 |
| Počet prijatých detí | 151 |
| Počet odídených detí z centra celkovo | 172 |
| Počet odídených mladých dospelých | 7 |
| Počet premiestnených detí na základe rozhodnutia súdu | 2 |
| Počet detí odídených z dôvodu sanácie | 7 |
| Počet detí zverených do NRS (NOS, PS, osvojenie) | 3 |
| Priemerná dĺžka pobytu v centre | 2,50 |

**10. Rozpočet organizácie**

**Výsledok rozpočtového hospodárenia**

|  |  |  |  |  |
| --- | --- | --- | --- | --- |
|  | Schválený rozpočet | Upravený rozpočet | Skutočnosť | % k upraveného rozpočtu |
|
| 1 | 2 | 3 | 4 | 5=4/3\*100 |
| Príjmy spolu | 700,00 € | 2 171,00 € | 2 171,00 € | 100 % |
| z toho: prijaté z rozpočtu EU | 0,00 € | 0,00 € | 0,00 € | 0,00 % |
| Výdavky spolu: | 1 570 808,00 € | 2 348 506,66 € | 2 348 273,52 € | 99,99 % |
| Z toho: program 0EK0H01 | 0,00 € | 0,00 € | 0,00 € | 100,00 % |
| program 0EK0H03 | 0,00 € | 19 060,20 € | 19 060,20 € | 100,00 % |
| program 07C0502 | 1 570 808,00 € | 2 193 042,30 € | 2 192 809,16 € | 99,99 % |
| program 06G1S02  NP III 1AC1 | 0,00 € | 0,00 € | 0,00 € | 100,00 % |
| NP III 1AC2 | 0,00 € | 0,00 € | 0,00 € | 100,00 % |
| NP III 3AC1 | 0,00 € | 98 093,61 € | 98 093,61 € | 100,00 % |
| NP III 3AC2 | 0,00 € | 17 310,55 € | 17 310,55 € | 100,00 % |
| Program 06G1S05 NP 3AY1 | 0,00 € | 21 000,00 € | 21 000,00 € | 100,00 % |
| Saldo príjmov a výdavkov | -1 570 108,00 € | -2 346 335,66 € | -2 346 102,52 € | 99,99 % |

**Príjmy podľa ekonomickej klasifikácie**

|  |  |  |  |  |  |
| --- | --- | --- | --- | --- | --- |
| Položka | Druh rozpočtu | Podpoložka | Schválený rozpočet | Upravený rozpočet | Skutočnosť |
|
| 1 | 2 | 3 | 4 | 5 | 6 |
| 200 - Nedaňové príjmy | 212 | 223 001-Za predaj výrobkov a služieb | 0,00 € | 0,00 € | 0,00 € |
|  | 211 | 220-Poplatky a platby | 700,00 € | 0,00 € | 0,00 € |
|  |  | 223 001-Poplatky a platby z nepr. | 700,00 € | 0,00 € | 0,00 € |
|  |  | 292 012 - Z dobropisov | 0,00 € | 1 657,01 € | 1 657,51 € |
|  |  | 292 017 - vrátky | 0,00 | 513,99 € | 513,99 € |
| Spolu | 211 | 200 | 700,00 € | 2 171,00 € | 2 171,50 € |
| Príjmy celkom | 211+212 |  |  |  | 2 171,50 € |

V CDR príjmy sú rozpočtované len za dobropisy a vrátené preplatky z RZZP. Z tabuľky vyplýva, že rozpočtované príjmy ku koncu roka 2023, voči upravenému rozpočtu, boli splnené na 100,00 % v sume 2 171,50 €.

**Výdavky podľa ekonomickej klasifikácie**

610 - Mzdy, platy a ostatné osobné vyrovnania

|  |  |
| --- | --- |
| Položka | Plnenie |
|
| Schválený stav zamestnancov vo fyzických osobách | 75,00 |
| Evidenčný počet ku poslednému dňu v mesiaci | 74,00 |
| Z toho: NP DEI III | 6,00 |
| Schválený rozpočet miezd | 950 898,00 € |
| Upravený rozpočet miezd | 1 191 083,00 € |
| Skutočné čerpanie | 1 191 083,00 € |

V priebehu roka 2023 boli navýšene finančné prostriedky v kategórii 610-mzdy, platy, služobné príjmy a OOV, ktoré boli premietnuté do upraveného rozpočtu.

620 - Poistné a príspevky do poisťovní

|  |  |
| --- | --- |
| Položka |  |
|
| Schválený rozpočet | 332 339,00 € |
| Upravený rozpočet | 442 884,80 € |
| Skutočné čerpanie | 442 884,80 € |

V priebehu roka 2023 boli navýšene finančné prostriedky v kategórii 620-poistné a príspevok do poisťovní rozpočtovým opatrením, ktorý bol premietnutý do upraveného rozpočtu. Čerpanie rozpočtu na poistné a príspevky zamestnávateľa sa odvíja od čerpania miezd.

630 - Tovary a služby

|  |  |
| --- | --- |
| Položka |  |
|
| Schválený rozpočet | 240 561,00 € |
| Upravený rozpočet | 477 449,82 € |
| Skutočné čerpanie - zdroj 111 | 477 216,68 € |

V priebehu roka 2023 boli navýšene finančné prostriedky v kategórii, 630-Tovary a služby rozpočtovými opatreniami, ktoré boli premietnuté do upraveného rozpočtu. Týmito rozpočtovými opatreniami boli riešene: plynulý chod centra pre deti a rodiny.

**11. Iné aktivity centra**

V priebehu roka 2023 boli zrealizované rôzne aktivity pre deti: sánkovanie, stavanie snehuliaka, Mikuláš v CDR, Vianoce, Vianočná besiedka, silvestrovská diskotéka, estetizácia izieb, upratovanie okolia areálu, kolektívne loptové hry, plaváreň, Valentínska a fašiangová veselica, výroba pozdravov k MDŽ, vysádzanie kvetov, návšteva zariadenia –„Dorka“ v Košiciach, Deň detí v CDR, návšteva Hvezdárne v Humennom, výlet do Košíc, opekačky, turistická vychádzka na Rozhľadňu, Danovu, návšteva ZOO Stropkov, kaštieľa v Humennom, hradu Podčičva, mini farmy v Snine, výlet turistickým vláčikom do Kalinova, návšteva Eiffelka v Humennom, účasť na koncerte „Úsmev ako dar“ v Bratislave, prednášky na rôzne témy (Fašiangy – história, význam, Prvá pomoc, Kolobeh vody v prírode, Apríl – mesiac lesov, Význam a zachovávanie rómskej kultúry a pod.).

V dňoch 21.04.2023 a 24.04.2023 sa 12 deti zúčastnilo 33. ročníka Krajských športových hier detí z CDR, ktoré organizovalo naše centrum. Vo futbale naše detí získali 1. miesto. V atletike, v disciplíne – skok do diaľky s rozbehom získali dve 1. miesta, dve 2. miesta a jedno 3. miesto. V disciplíne – beh na 100 m získali dve 3. miesta, v disciplíne – beh na 1500 m získali 2. a 3. miesto a v disciplíne – vrh guľou získali 3. miesto.

Dňa 28.04.2023 reprezentovali 4 chlapci naše zariadenie na 33. ročníku v minifutbale v Hybe, kde získali 1. miesto.

V dňoch 02.- 03.05.2023 sa 8 detí zúčastnilo „Olympijského dňa pre detí z CDR“ v Šamoríne – Čilistove, kde odohrali finálový zápas výberu reprezentácie SR a ČR. Víťazstvo si odniesol futbalový tím SR.

Prvých majstrovstiev Chorvátska vo futbale detských domovov, ktoré sa uskutočnilo dňa 15.04.2023 V Osijeku sa zúčastnili 4 chlapci a vybojovali si 3. miesto.

Dňa 25.05.2023 7 chlapcov reprezentovalo CDR na Majstrovstvách Slovenska vo futbale deti CDR – „Pohár Karola Poláka 2023“.

Od 03.07.2023 do 17.07.2023 sa 26 detí zúčastnilo letného tábora - Ostrý Grúň.

Od 11.08.2023 do 14.08.2023 6 chlapcov reprezentovalo CDR vo Varšave v Poľsku na Majstrovstvách sveta vo futbale detí z CDR.

Od 20.08.2023 do 26.08.2023 sa 2 dievčatá zúčastnili letného tábora – DEDLANDIA v Chorvátsku.

Od 14.08.2023 do 18.08.2023 a od 21.08.2023 do 25.08.2023 sa 29 detí zúčastnilo letného tábora vo Vyšnej Pisanej.

V dňoch 06.-07.10.2023 sa 7 chlapcov zúčastnilo XXIV. Majstrovstiev Slovenska centier pre deti a rodiny vo futbale s výberom futbalistov na Majstrovstvá sveta 2024 – Slaná Voda – Námestovo, kde získali 1. miesto.

V dňoch 11.-13.11.2023 chlapci – futbalisti nášho centra navštívili mesto Neapol v Taliansku a zúčastnili sa futbalového zápasu SSC Neapol – Empoly na štadióne Diega Maradonu ako odmenu za výborné futbalové výsledky.

Deti majú možnosť využívať multifunkčné ihrisko v areáli CDR, relaxačnú miestnosť, posilňovňu, knižnicu, biliard a spoločenskú miestnosť.

**12. Krátkodobé úlohy na rok 2024**

- vzdelávanie zamestnancov MbS

- zakúpenie rodinného domu

- zlepšenie podmienok pre prácu a pobyt detí v CDR

- rozvoj zamestnancov

- deinštitucionalizácia

- aplikácia efektívnejších prvkov integrácie MbS – jazykové laboratórium

V Medzilaborciach, 25.04.2024

Ing. Vladislav Fejo

riaditeľ CDR